OpenLLM-France/wikimedia huggingface dataset:
# Gerbillurus setzeri

Gerbillurus setzeri és una espècie de mamífer rosegador de la família dels múrids. Viu al sud-oest d'Angola i el nord-oest de Namíbia. Els seus hàbitats naturals són les planes de grava, les planes de sorra i els llits de rius secs. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del mastòleg estatunidenc Henry W. Setzer.

## Referències

* ↑ Cassola, F. Gerbillurus setzeri. UICN 2016. Llista Vermella d'espècies amenaçades de la UICN, edició 2016, consultada el 12 juliol 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 372-373. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# George Edward Briggs

George Edward Briggs FRS (25 de juny de 1893 – 7 de febrer de 1985) va ser un professor de Botànica a la Universitat de Cambridge.
Nasqué a Grimsby, Lincolnshire, fill de Walker Thomas i Susan (née Townend) Briggs.
Va ser elegit Fellow of the Royal Society el 1935. Va publicar diversos informes científics sobre els enzims.

## Referències

* 1 2 3 Robertson, Rutherford «George Edward Briggs. 25 de juny de 1893-7 de febrer de 1985». Biographical Memoirs of Fellows of the Royal Society, vol. 32, 1986, pàg. 36–08. DOI: 10.1098/rsbm.1986.0002. JSTOR: 770107.
* ↑ Briggs, G. E.; Haldane, J. B. «A Note on the Kinetics of Enzyme Action». The Biochemical journal, vol. 19, 2, 1925, pàg. 338–339. PMC: 1259181. PMID: 16743508.
* ↑ Briggs, G. E. «The Relation of the Enzymes Trypsin and Pepsin to their Substrates». The Biochemical journal, vol. 20, 3, 1926, pàg. 574–579. PMC: 1251753. PMID: 16743695.
* ↑ Es poden consultar els tàxons descrits per aquest autor a International Plant Names Index (anglès)
# George Edward Dobson

George Edward Dobson (4 de setembre del 1848 a Edgeworthstown, Comtat de Longford, Irlanda - 26 de novembre del 1895) fou un zoòleg, fotògraf i cirurgià militar irlandès.

## Biografia

Era fill de Parke Dobson. Seguí els seus estudis a l'Escola Reial d'Enniskillen i posteriorment al Trinity College de Dublín. Obtingué el Bachelor of Arts el 1866, el Bachelor of Medicine i el Bachelor of Chemistry el 1867 i, finalment, el Master of Arts el 1875. Ingressà al servei mèdic de l'exèrcit i marxà a servir a l'Índia, on es quedà fins a la seva jubilació el 1888.
Cap al 1878 esdevingué conservador del Museu de Netley. Dobson era expert en mamífers, particularment ratpenats i insectívors. Fou membre de diverses societats científiques, incloent-hi la Royal Society (elegit el 1883), la Societat Linneana de Londres i la Societat Zoològica de Londres. Fou membre corresponent de l'Acadèmia de Ciències Naturals de Filadèlfia i la Societat Biològica de Washington.
El 1872 fou enviat a les illes Andaman, on prengué moltes fotografies antropològiques dels seus habitants.
Entre les obres més destacades de Dobson hi ha Catalogue of the Chiroptera in Collection of British Museum (1878), Monograph of the Asiatic Chiroptera (1876), A Monograph of the Insectivora, systematic and anatomical (tres parts, John Van Voorst, Londres, 1882-1890.
# Gemma Sanginés Saiz

Gemma Sanginés Saiz (Bilbao, 6 de juliol de 1970) és una psicòloga clínica i esportiva basca, especialitzada en hàbits lingüístics. Des de l'any 2006 imparteix Tallers d'Espai Lingüístic Personal (TELP) per apoderar els parlants del País Basc. L'any 2010 va publicar el llibre Sortir de l'armari lingüístic, Una guia de conducta per a viure en català, juntament amb Ferran Suay, i treballa com a professora d'euskera a l'escola d'idiomes de Castelló.

## Trajectòria

Sanginés va néixer a Bilbao en una família que no parlava basc. Va estudiar en castellà i als 17 anys va decidir matricular-se a l'Alfabetatze eta Euskalduntze Koordinakundea per aprendre basc. Després de traslladar-se a València, la maternitat i la seua estima per la llengua basca la van animar a comprometre's amb l'Euskal etxeak de la ciutat, i a ser mestra d'euskera
La finalitat dels tallers TELP és adquirir els recursos necessaris per atrevir-se a dir la primera paraula en basc, capgirant complexos i subvertint prejudicis, per a guanyar espais i actituds favorables a l'ús de la llengua. Els parlants de llengües minoritzades solen ser com bussejadors: es queden sota la superfície de l'aigua i només surten en determinades zones. Només parlen català o basc quan estan segurs que els respondran de la mateixa manera. Millorar l'autoestima dels seus parlants i aprendre a superar aquesta situació és un dels objectius dels tallers TELP.

## Obra publicada

* Identitats: convivència o conflicte?. Catarroja: Afers, 2006. ISBN 84-95916-55-X.
* Sortir de l'armari lingüístic, Una guia de conducta per a viure en català (2010)
* Irten hizkuntzaren armaiturik. Euskaraz bizitzeko portaera-Gida (2015)
* Portaera asertiboaren hautematea

## Referències

* ↑ , <https://www.geuria.eus/herriak/arrigorriaga/arrigorriaga-gemma-sangines-2017-euskaraz-bizitzeko-tailerra/>
* 1 2 3 , <https://www.berria.eus/paperekoa/2355/020/001/2020-04-22/jokaera-bat-aldatzea-ez-da-hain-zaila-irautea-da-zailagoa.htm>
* 1 2 , <https://www.argia.eus/argia-astekaria/2395/gemma-sangines-saiz>
* ↑ , <https://www.euskalkultura.eus/espanol/noticias/gemma-sangines-euskaltzaleok-entre-cien-y-doscientas-personas-nos-sumaremos-a-la-korrika-en-valencia>
* ↑ , <https://www.eke.eus/eu/agenda/gemma-sangines-hizkuntza-armairutik-atera>
* ↑ , <https://www.berria.eus/paperekoa/1845/032/001/2016-02-17/berdintasuna-izan-behar-dugu-helmuga.htm>
* ↑ , <https://nafarroa.hitza.eus/event/hizkuntza-aktibismoa-tailerra-gemma-sangines/> Arxivat 2022-10-15 a Wayback Machine.
* ↑ , <http://www.ikas.eus/spip.php?page=pmb_notice&id_notice=32122&lang=eu>
# Gotes

Gotes (títol original: Drops) és un curtmetratge danès del 2017 dirigit per Karsten Kjærulf-Hoop i Sarah Jungen. Es va projectar a la Mostra Internacional de Cinema d'Animació de Catalunya de 2018.

## Acció

El nen gota d'aigua Philly neix en un núvol sobre Dinamarca i forma part del cicle de vida de l'aigua per primera vegada. Aterra i cobra vida entre altres gotes d'aigua. En Philly coneix la noia gota Lilly i junts juguen i exploren la seva materialitat. Però la pluja no pot durar per sempre, i quan el sol apareix darrere del núvol, la por s'escampa entre les gotes. Però la curiositat ingènua d'en Philly el fa diferent de les altres gotes d'aigua. Juntament amb la Lilly, es proposa esbrinar què passa quan surts cap als raigs del sol.

## Referències

* ↑ «Drops - Gotes». Animac. Arxivat de l'original el 2023-01-15. [Consulta: 15 gener 2023].
* ↑ «Dråberne» (en danès). [Consulta: 15 gener 2023].
# Gouarec

Gouarec (en bretó Gwareg) és un municipi francès, situat a la regió de Bretanya, al departament de Costes del Nord. L'any 1999 tenia 952 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 721 | 771 | 819 | 1.012 | 1.026 | 952 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Jean-Yves Le Guyader | |
# Gradiška

Gradiška (ciríl·lic: Градишка) és una ciutat de la part nord-occidental de Bòsnia i Hercegovina, amb una població de 56727 persones segons els resultats preliminars del cens de 2013. També és coneguda com a Bosanska Gradiška (Босанска Градишка) per a diferenciar-la de Nova Gradiška (Croàcia). Gradiška forma part de la República Srpska. Segons els resultats preliminars del cens de 2013, Gradiška té una població total de 56.727.

## Referències

* 1 2 «Wayback Machine - Popisa stanovništva, domaćinstava i stanova u Bosni i Hercegovini 2013», 23-11-2018. Arxivat de l'original el 2018-11-23. [Consulta: 19 març 2021].

## Enllaços externs

* Pàgina web oficial Arxivat 2020-09-27 a Wayback Machine.
# Gradisca d'Isonzo

Gradisca d'Isonzo (en friülà, Gardiscje, en eslovè, Gradišče ob Soči) és un municipi italià, dins de la província de Gorizia. L'any 2007 tenia 6.616 habitants. Limita amb els municipis de Farra d'Isonzo, Fogliano Redipuglia, Mariano del Friuli, Moraro, Romans d'Isonzo, Sagrado i Villesse.

## Administració

Llista d'alcaldes :
| Període | Identitat | Partit |
| 2004- | Franco Tommasini | Llista cívica |
# Grammomys gigas

Grammomys gigas és una espècie de mamífer rosegador de la família dels múrids. És endèmic del mont Kenya (Kenya), on viu a altituds d'aproximadament 2.750 msnm. Es tracta d'un animal arborícola. Els seus hàbitats naturals són els boscos montans tropicals humits i els matollars situats a gran altitud. Està amenaçat per la desforestació. El seu nom específic, gigas, significa ‘gegant’ en llatí.

## Referències

* ↑ Agwanda, B. Grammomys gigas. UICN 2016. Llista Vermella d'espècies amenaçades de la UICN, edició 2016, consultada el 5 gener 2018.
* ↑ Entrada «Grammomys» d'Animalia (en anglès).
# Grammomys dryas

Grammomys dryas és una espècie de mamífer rosegador de la família dels múrids. Viu a Burundi, la República Democràtica del Congo i Uganda. El seu hàbitat natural són els boscos montans tropicals humits. Està amenaçat per la destrucció del seu medi a conseqüència de l'expansió dels camps de conreu i la tala d'arbres. El seu nom específic, dryas, significa ‘dríada’ en llatí.

## Referències

* ↑ Kerbis Peterhans, J. Grammomys dryas. UICN 2008. Llista Vermella d'espècies amenaçades de la UICN, edició 2008, consultada el 4 gener 2018.
* ↑ Entrada «Grammomys» d'Animalia (en anglès).
# Grammomys buntingi

Grammomys buntingi és una espècie de mamífer rosegador de la família dels múrids. Viu a Costa d'Ivori, Guinea, Libèria, el Senegal i Sierra Leone. Els seus hàbitats naturals són els boscos primaris tropicals humits i els matollars costaners. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor del biòleg i col·leccionista britànic Robert Hugh Bunting.

## Referències

* ↑ Boitani, L.; Taylor, P. J. Grammomys buntingi. UICN 2008. Llista Vermella d'espècies amenaçades de la UICN, edició 2008, consultada el 5 gener 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 64. ISBN 978-0801893049.
# Giuseppe Musiani

Giuseppe Musiani (Bolonya, 1818 - ibídem, 1901) fou un tenor italià. Cantà a Madrid, Pisa, Chicago i al Liceu de Barcelona.

## Referències

* ↑ http://musicsack.com/PersonFMTDetail.cfm?PersonPK=100090845
* ↑ Crosby's Opera House: symbol of Chicago's cultural awakening

## Enllaços externs

* Treballs per o sobre Giuseppe Musiani Arxivat 2022-12-03 a Wayback Machine. en biblioteques (catàleg WorldCat) (anglès)
# Govern Regional del Kurdistan

El Govern Regional del Kurdistan (GRK) (en kurd: حکوومەتی هەرێمی کوردستان, Hikûmetî Herêmî Kurdistan) és l'organisme oficial del Kurdistan del Sud. El Govern Regional del Kurdistan consisteix en un parlament unicameral amb 111 escons conegut com el Parlament del Kurdistan.
La llista o partit majoritari escull el gabinet governamental així com el Primer ministre del Govern Regional del Kurdistan. L'electorat de la regió escull directament el president i és el cap del gabinet, així com cap d'estat que delega poders executius al gabinet. Tradicionalment, el Primer ministre és el cap de l'òrgan legislatiu però també comparteix poders executius amb el president. El president és comandant en cap de les Forces Armades Peshmerga. El Parlament crea i aprova lleis per la majoria dels vots, i el president té el poder de vetar qualsevol lleis.

## Referències

* ↑ «Kurdistan Regional Government (KRG)». Arxivat de l'original el 2014-07-14. [Consulta: 12 febrer 2017].
* ↑ Constitution of the Kurdistan Region

## Enllaços externs

* Govern Regional del Kurdistan
# Governador de Minnesota

El governador de Minnesota és el cap de govern de l'estat de Minnesota, que dirigeix el poder executiu de l'estat. El 2024, quaranta persones han estat governadores de Minnesota, encara que històricament també hi van haver tres governadors del Territori de Minnesota (1849-1858). Alexander Ramsey, el primer governador territorial, també va servir com a governador d'estat diversos anys després. Els governadors estatals són elegits per votació popular, però els governadors territorials havien estat designats pel president dels Estats Units. Des de 2019, el governador de Minnesota és Tim Walz del Partit Laborista (DFL).
Igual que el president dels Estats Units, el governador té el poder de vet sobre les lleis aprovades per la Legislatura de l'Estat de Minnesota. Com en la majoria dels estats, però a diferència del president dels EUA, el governador també pot fer vets parcials, on les disposicions específiques dels projectes de llei poden ser eliminades mentre permet que el projecte de llei general entri en vigor.
El governador de Minnesota ha de tenir 25 anys en assumir el càrrec, i ha d'haver estat resident de Minnesota durant un any abans de l'elecció.
Des d'una esmena de 1958 a la Constitució de Minnesota, els governadors són triats per a un període de quatre anys, sense límits en el nombre de termes que poden complir.
La residència del governador de Minnesota es troba a Saint Paul, en 1006 Summit Avenue.

## Referències

* ↑ «The Green Papers: Minnesota 2006 Midterm Election». Richard E. Berg-Andersson, Research and Commentary. [Consulta: 5 setembre 2008].

## Enllaços externs

* Lloc web del governador i sotsgovernador Arxivat 2020-06-22 a Wayback Machine.
* Llista de governadors de Minnesota (1858-2019)
# Gran felí amb dents de sabre d'Incarcal

El gran felí amb dents de sabre d'Incarcal és un crani de felí que es troba al Museu Arqueològic Comarcal de Banyoles.

## Descripció

Es tracta d'un crani sencer, llevat de la mandíbula, d'un mascle adult d'un gran felí del Quaternari inferior (1,3 milions d'anys abans d'ara). Es tracta d'una espècie (Homotherium latidens) que popularment és coneguda com a tigre amb dents de sabre. Hi destaquen al maxil·lar les seves enormes dents canines, una característica d'aquesta espècie. Fa 27 per 13 cm. Procedeix del jaciment paleontològic d'Incarcal (Crespià, Pla de l'Estany) i està exposat a la sala de Paleontologia del Museu Arqueològic Comarcal de Banyoles (MACB).

## Història

En aquesta mateixa sala s'hi conserven nombroses restes fòssils de grans mamífers que visqueren a la comarca al principi de l'era Quaternària, ara fa 1,3 milions d'anys, procedents de l'esmentat jaciment d'Incarcal i també del de la Bòbila Ordis (Porqueres), del mateix període.
L'excavació del jaciment d'Incarcal, dirigida per l'Institut Català de Paleontologia Miquel Crusafont, de Sabadell, va començar l'any 1984 i va durar en una primera fase fins al 1990. Posteriorment, s'hi han fet d'altres intervencions. En aquestes excavacions s'han recuperat abundants restes fòssils de grans mamífers (elefants, hipopòtams, rinoceronts, grans cèrvids, cavalls i bisons), al costat de carnívors temibles com els tigres amb dents de sabres o les grans hienes. No hi manquen altres espècies més petites com la tortuga d'estany, ocells rapinyaires i gripaus.
Aquests animals degueren caure accidentalment dins dels estanyols que hi havia al Quaternari Inferior en aquesta zona de Crespià o de la Bòbila Ordis. Allí quedaren atrapats i foren recoberts posteriorment per argiles vermelles. Formen un dels millors conjunts de fauna d'aquesta època, molt anterior a les primeres ocupacions humanes de les coves de Serinyà.

## Referències

* ↑ Aquest crani és el número MACB-803/1 (sigla IN—I-929) del Museu Arqueològic Comarcal de Banyoles, on va ingressar l'any 1984.
* ↑ «Els resultats arqueològics de Crespià es recullen per primer cop en un llibre.». Diari de Girona, 14-12-2003. Arxivat de l'original el 4 d’octubre 2011. [Consulta: 5 maig 2011].

## Bibliografia

* GALOBART, A./ MAROTO, J. (2003) – Los yacimientos paleontológicos de Incarcal (Crespià). Col. Paleontologia i Evolució, 34. Sabadell.

## Enllaços externs

* Web del museus de Banyoles
# Goðafoss

Goðafoss (en islandès: 'cascada dels déus' o 'cascada dels goðar o godons') és una de les cascades més espectaculars d'Islàndia. És a la regió de Mývatn, al centre-nord del país, a l'inici de la carretera de les terres altes de Sprengisandur. Les aigües del riu Skjálfandafljót cauen des d'una alçada de dotze metres i al llarg de trenta metres d'ample. Cap a l'any 999 o 1000, el lǫgsǫgumaðr Þorgeir Þorkelsson, Ljósvetninga goði (és a dir, 'godó del Ljósavatn', o, més exactament, 'godó dels liosavatnesos'), va declarar el cristianisme religió oficial d'Islàndia a l'Alþingi. Aquesta història apareix narrada al capítol VIII de l'Íslendingabók d'Ari Þorgilsson i al capítol XI de la Kristni saga. Segons una tradició popular, en Þorgeir, després de la seva conversió, en tornar de l'Alþingi, va llançar les seves icones paganes a la cascada. Un finestral de l'església d'Akureyri, que mostra en Þorgeir dirigint-se amb l'estàtua d'Odin cap a les cascades, il·lustra aquesta història.

## Placa de Goðafoss

Placa de pedra col·locada davant la cascada de Godafoss. Conté el segon versicle del salm 8 de David: Drottinn, Guð vor, hversu dýrlegt er nafn þitt um alla jörðina!: “Jahvè, Déu nostre, que n'és de gloriós el teu nom per tota la terra!” i uns versos signats M. B. que constitueixen una lloança de Déu pare i que fan: einn er sá, sem ber umhyggju fyrir þér, gefur þér gætur og hefur þegar hugað að næsta skrefi þínu: Guð faðir, sem elskar þig, “només n'hi ha un de tot sol que té cura de tu, que no et perd mai de vista i que ja ha parat atenció a la passa que encara has de fer: Déu pare, que t'estima”.

## Notes

* ↑ Traducció dels textos islandesos: Macià Riutort, URV.

## Vegeu també

* Llista de cascades
* Llista de les cascades d'Islàndia

## Enllaços externs

* Dagur de 23/05/1998. Article en memòria de l'Iris Gunnborg Kristinsson.
* Visita panoràmica virtual de Goðafoss Arxivat 2017-09-16 a Wayback Machine..
* Vocabulari islandès-català.
# Gorra de beisbol

La gorra de beisbol és un tipus de gorra de copa semiesfèrica i visera prominent, que pot ser corbada o plana. Modernament la part posterior de la gorra pot ser de plàstic, veta adherent, o d'ajustament elàstic per permetre ajustar-se fàcilment a les dimensions del cap de qui la utilitza.
La gorra de beisbol és una part de l'uniforme tradicional utilitzat pels jugadors del joc de beisbol, amb la visera apuntant cap endavant per protegir els ulls contra el sol. La gorra s'utilitza sovint en l'àmbit esportiu, especialment als Estats Units, Canadà, Veneçuela, Brasil, Panamà, Perú, Uruguai i Japó

## Història

El 1860, Brooklyn Excelsiors van crear el precursor de la gorra de beisbol moderna arrodonida, i el 1900, l'"estil de gorra de Brooklyn" es va fer popular. Durant la dècada de 1940, el cautxú es va convertir en el material amb el qual es fabricava l'interior de la gorra i així va néixer la gorra de beisbol moderna. La "visera" va ser dissenyada per protegir del sol els ulls del jugador. Normalment, la visera era molt més curta en les gorres de beisbol antigues. A més a més, la gorra avui dia posseeix una forma més estructurada, en comparació de la gorra flexible dels segles XIX i XX. La gorra de beisbol va ser i és encara una peça de la indumentària important per identificar els equips. Sovint va acompanyada del logotip, la mascota, o les inicials de l'equip. En general, la gorra ha estat fabricada amb el disseny i els colors oficials d'un equip en particular.
La forma bàsica, com la visera corba, és similar a alguns estils de gorres del segle xix.

## Disseny

Les gorres de beisbol a mida, les que no tenen ajustador, normalment van cosides en sis seccions, i poden tenir adossat un botó folrat de tela en la part superior. Es cusen o es fixen traus de metall o traus de tela en la part superior de cadascuna de les sis seccions de la tela per proporcionar ventilació. En alguns casos, les seccions de la part superior estan fetes de material de malla reticular per millorar la ventilació.
Les gorres de beisbol es fabriquen en molts tipus de material i té formes en diversos estils per a diferents propòsits. Els jugadors de les lligues majors i menors vesteixen gorres d'estil clàssic fetes de llana (o, més recentment, de polièster) amb el logotip i els colors de l'equip; el logotip és generalment brodat en tela.

## Moda

A partir de la dècada de 1980, la gorra de beisbol es va associar amb directors de cinema, especialment Spike Lee i Steven Spielberg, reemplaçant la boina. Les gorres de beisbol van ser moda quan es van decorar amb brodats, pegats, traus de metall, lluentons, etc.
És molt comú el seu ús entre els joves, principalment els homes.

## Referències

* ↑ BBC - Happy 59th, baseball caps 18 December 2008
Viccionari
# Govern de Moscou

Govern de Moscou (en rus: Правительство Москвы), és el màxim òrgan executiu de l'autoritat estatal de Moscou. El Govern de Moscou està encapçalada pel funcionari més alt de la ciutat de Moscou, és a dir, l'Alcalde de Moscou.
Els membres del Govern de Moscou són l'alcalde de Moscou, els tinents d'alcalde de Moscou al Govern de Moscou i els ministres del Govern de Moscou. El Govern de Moscou emet ordres (ordres del Govern de Moscou) que es va signar per l'Alcalde de Moscou. El Govern de Moscou té personalitat jurídica. Estructura i funcionament del Govern de Moscou són establerts per la llei de Moscou, adoptada per Duma de Moscou.
D'acord amb la Constitució de la Federació de Rússia, Moscou és un subjecte independent de la Federació Russa, l'anomenada ciutat d'importància federal.

## Enllaços externs

* Lloc web oficial Arxivat 2016-07-12 a Wayback Machine.
# Gran Premi de Gran Bretanya del 2007

El Gran Premi de la Gran Bretanya de Fórmula 1 de la temporada 2007 es va disputar al circuit de Silverstone el 8 de juliol del 2007. Va ser la novena carrera de la temporada. Lewis Hamilton va sortir primer de la graella de sortida, però Kimi Räikkönen va aprofitar una errada seva a la primera aturada a boxes i va liderar la carrera fins al final.
Gràcies a la victòria de Lewis Hamilton, quasi un mes abans, al Gran Premi del Canadà del 2007, el director del circuit, Richard Phillips, va declarar que la venda de tiquets havia "superat els màxims" i que "no havia vist aquest nivell d'interès des de la Mansell mania de final dels 80, principi dels 90.

## Resultats de la cursa

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 6 | Kimi Räikkönen | Ferrari | 59 | 1:21:43.074 | 2 | 10 |
| 2 | 1 | Fernando Alonso | McLaren - Mercedes | 59 | + 2.459 segons | 3 | 8 |
| 3 | 2 | Lewis Hamilton | McLaren - Mercedes | 59 | + 39.373 segons | 1 | 6 |
| 4 | 10 | Robert Kubica | BMW Sauber | 59 | + 53.319 segons | 5 | 5 |
| 5 | 5 | Felipe Massa | Ferrari | 59 | + 54.063 segons | 4† | 4 |
| 6 | 9 | Nick Heidfeld | BMW Sauber | 59 | + 56.336 segons | 9 | 3 |
| 7 | 4 | Heikki Kovalainen | Renault | 58 | + 1 volta | 7 | 2 |
| 8 | 3 | Giancarlo Fisichella | Renault | 58 | + 1 volta | 8 | 1 |
| 9 | 8 | Rubens Barrichello | Honda | 58 | + 1 volta | 14 | |
| 10 | 7 | Jenson Button | Honda | 58 | + 1 volta | 18 | |
| 11 | 14 | David Coulthard | Red Bull - Renault | 58 | + 1 volta | 12 | |
| 12 | 16 | Nico Rosberg | Williams - Toyota | 58 | + 1 volta | 17 | |
| 13 | 17 | Alexander Wurz | Williams - Toyota | 58 | + 1 volta | 13 | |
| 14 | 22 | Takuma Sato | Super Aguri - Honda | 57 | + 2 voltes | 21† | |
| 15 | 21 | Christijan Albers | Spyker - Ferrari | 57 | + 2 voltes | 22 | |
| 16 | 18 | Vitantonio Liuzzi | Toro Rosso - Ferrari | 53 | + 6 voltes | 16 | |
| Ret | 12 | Jarno Trulli | Toyota | 43 | Pneumàtics | 10 | |
| Ret | 23 | Anthony Davidson | Super Aguri - Honda | 35 | Vibracions | 19 | |
| Ret | 19 | Scott Speed | Toro Rosso - Ferrari | 29 | Accident | 15 | |
| Ret | 11 | Ralf Schumacher | Toyota | 22 | Suspensió | 6 | |
| Ret | 20 | Adrian Sutil | Spyker - Ferrari | 16 | Fallada de motor | 20 | |
| Ret | 15 | Mark Webber | Red Bull - Renault | 8 | Part Hidràulica | 11 | |

### Altres

* † Sortida des de pit (F.Massa, T.Sato)
* Volta ràpida: Kimi Räikkönen: 1. 20. 638 (volta 17)
* Pole: Lewis Hamilton: 1. 19. 997